EkBass/fiwiki-20250220-pages-articles huggingface dataset:
Lähdevita

Lähdevita (Potamogeton coloratus) on vitakasvien (Potamogetonaceae) heimoon, vitojen (Potamogeton) sukuun kuuluva kasvilaji. Lähdevita voi risteytyä heinävidan (Potamogeton gramineus) kanssa. Lähdevita on melko lyhytkasvuinen vesikasvi, ja sen varret voivat kasvaa noin 20–30 cm pitkiksi. Lähdevidan ylimmät lehdet ovat punertavia ja ruodillisia kelluslehtiä, joiden lehtiruodit ovat lehtilapaa lyhyempiä. Uposlehdet ovat kapeita ja niiden kielekekorvakkeet ovat melko lyhyitä. Lähdevidan kukinto on varren päässä sijaitseva, lyhyt ja tiivis tähkä. Lähdevita kasvaa järvissä ja puroissa kalkkipitoisilla alueilla. Lähdevitaa tavataan eri puolilla Eurooppaa. Pohjoismaista lähdevitaa kasvaa vain Tanskassa sekä Ruotsissa Gotlannissa. Lähdevidan tieteellisen nimen lajinimi (coloratus) tarkoittaa värjättyä ja viittaa lähdevidan punertavanvärisiin kelluslehtiin. == Lähteet == == Aiheesta muualla == * JSTOR Global Plants: Potamogeton coloratus * Global Biodiversity Information Facility (GBIF): Potamogeton coloratus Luokka:Vidat
Cristina Neagu

Cristina Georgiana Neagu (s. 26. elokuuta 1988 Bukarest) on romanialainen käsipalloilija. Hän on ensimmäinen neljä kertaa maailman vuoden parhaaksi käsipalloilijaksi valittu pelaaja niin naiset kuin miehetkin mukaan lukien. Neagu pelasi ensimmäisen kerran naisten arvoturnauksissa vuoden 2007 MM- kilpailuissa, joissa Romania sijoittui neljänneksi. Hän saavutti EM-pronssia vuonna 2010 ja MM-pronssia vuonna 2015. Hän oli molemmissa mitaliturnauksissa paras maalintekijä, ja MM-kisoissa 2015 hänet valittiin turnauksen arvokkaimmaksi pelaajaksi. Vuoden 2018 EM-kilpailuissa hän nousi EM- kisahistorian kaikkien aikojen parhaaksi maalintekijäksi tehdessään 206. maalinsa ja ohittaessaan tilastossa Unkarin Ágnes Farkasin. Neagu on valittu maailman parhaaksi naiskäsipalloilijaksi vuosina 2010, 2015, 2016 ja 2018. Hän on seuratasolla edustanut CS Rulmentul Brașovia vuosina 2006–2009, CS Oltchim Râmnicu Vâlceaa vuosina 2009–2013, montenegrolaista ŽRK Budućnost Podgoricaa vuosina 2013–2017 ja CSM Bukarestia vuodesta 2017. == Lähteet == Luokka:Romanialaiset käsipalloilijat Luokka:Vuonna 1988 syntyneet Luokka:Elävät henkilöt
Detective Pikachu

Detective Pikachu (名探偵ピカチュウ Meitantei Pikachū) on Creatures Inc:n kehittämä ja The Pokémon Companyn vuonna 2018 julkaisema seikkailupeli Nintendo 3DS:lle. Peli on Pokémon-pelisarjan spin-off -peli, jossa pelaaja työskentelee puhuvan Pikachun kanssa ratkaistakseen erilaisia mysteereitä. Toisin kuin aiemmat Pokémon-videopelit, Detective Pikachu keskittyy kerronnallisempaan tarinankerrontaan joka on verrattavissa Pokémon-animaatiosarjaan. Peliin löyhästi perustuva elokuva Pokémon Detective Pikachu sai ensi-iltansa toukokuussa 2019. == Julkaisu == Pelin ensimmäinen versio nimeltään Great Detective Pikachu: Birth of a New Duo () julkaistiin Nintendo 3DS eShop- kauppapaikalla Japanissa 3. helmikuuta 2016. Tammikuun 12. päivänä 2018 peli kuitenkin poistettiin eShopista, ja myöhemmin samana päivänä ilmoitettiin, että pelin pohjalta kehitetty laajempi peli Detective Pikachu julkaistaisiin 23. maaliskuuta 2018 ympäri maailmaa. Tässä pelissä on yhdeksän juonen lukua alkuperäisen julkaisun kolmen luvun sijasta. ==Ääniroolit== ===Alkuperäiset=== ===Englanninkieliset=== == Lähteet == Luokka:Japanissa kehitetyt videopelit Luokka:Pokémon-pelit Luokka:Nintendo 3DS -pelit Luokka:Seikkailupelit Luokka:Vuoden 2016 videopelit
Hans Martin

Hans Martin (s. 1950 Sundom) on suomenruotsalainen tanssi- ja kristillisen musiikin laulaja. Hänen yhtyeitään ovat mm. tanssiorkesteri Tommys, jonka solistina hän toimi vuodet 1980–2001. Itsenäisenä taiteilijana Martin on saavuttanut listamenestystä Norjassa ja Ruotsissa. == Diskografia == === Albumit === * 2002 – Landet där solen ej går ner * 2004 – Den blomstertid nu kommer * 2005 – Minnenas promenad * 2007 – Mina egna favoriter (julkaistu nimellä Hans Martin & Tommys) * 2008 – Högtidsstund (Tommysin kanssa) * 2008 – Där rosor aldrig dör * 2009 – Höstglöd * 2012 – Här är jag hemma * 2013 – Vägen hem * 2016 – Ännu en gång * 2017 – Dansfavoriter == Lähteet == Luokka:Suomenruotsalaiset muusikot Luokka:Suomalaiset laulajat Luokka:Sivut, joissa on tarkistamattomia käännöksiä Luokka:Vuonna 1950 syntyneet Luokka:Elävät henkilöt
Aivojuovio

Aivojuovio () on kädellisillä isoaivoihin kuuluva osa, joka koostuu selänpuoleisesta ja vatsanpuoleisesta osasta. Selänpuoleinen osa sisältää häntätumakkeen () ja aivokuorukan (). Vatsanpuoleinen osa käsittää tuberculum olfactoriumin ja Accumbens-tumakkeen. Aivojuovioita on yksi kummassakin aivopuoliskossa, eli se on parillinen anatominen rakenne.Terveyskirjasto, aivojuovio Viitattu 3.5.2019Tieteen termipankki 3.05.2019: Eläintiede:aivojuovio Aivojuovio osallistuu monimutkaisten liikesarjojen oppimiseen ja kontrollointiin. Aivojuovio voi vaurioitua esimerkiksi Parkinsonin taudissa, jolloin ihminen menettää liikkeiden hallintakyvyn ja esimerkiksi kädet vapisevat tahdonvastaisesti. == Lähteet == == Aiheesta muualla == Luokka:Aivot
Media Virossa

Viron media eli viestimet koostuvat sanoma- ja aikakauslehdistä ja niiden verkkoversioista ja radio- ja televisiotoiminnasta. Pieneksi maaksi Viroon on itsenäistymisen jälkeen noussut hyvin runsas tarjonta joukkoviestimiä. Viroa kutsutaan joskus E-stoniaksi, jolla viitataan internetin, matkapuhelinten ja sähköisten palvelujen yleisyyteen ja suosioon maassa. Virossa ei ole yhteistä toimittajajärjestöä, kuten esimerkiksi Suomessa Suomen journalistiliitto, joka ottaisi kantaa median tilanteisiin. Lehdistönvapaudessa Viro ei nouse Pohjoismaiden tasolle vaan sijoittuu Toimittajat ilman rajoja -järjestön vuosiraportissa 2019 yhdenneksitoista. Keskustelu sananvapaudesta on ollut erityisen kiivasta keväällä 2019. Siitä on esitetty huolta, ja toimittajia on eronnut, koska he kokevat, että sananvapautta on rajoitettu lehtien itsesensuurin vuoksi. Siitä on esittänyt huolensa myös Viron presidentti Kersti Kaljulaid, joka toukokuussa 2019 hallituksen virkaanastujaisissa pukeutui puseroon, jossa luki "Sõna on vaba" ('Sana on vapaa'). Hänen mukaansa uhka on oikeistopopulismi ja Virossa erityisesti Ekre-puolue, jonka johtajat ovat arvostelleet toimittajia. ==Radio ja televisio== Virossa on kolme maanlaajuista televisioyhtiötä: julkinen Viron Televisio (ETV, vuodesta 1955) ja yksityiset Kanal 2 (1993) ja TV3 (1996). Jälkimmäiset ovat ulkomaalaisten omistuksessa. Useat paikalliset kaapelikanavat tarjoavat venäjän- suomen-, ruotsin- ja latviankielisiä ohjelmia. Julkiset radiolähetykset aloitti 1926 Viron radio (Eesti Raadio). Vuonna 1992 aloittaneen Radio Kukun myötä yksityisten kanavien määrä lisääntyi nopeasti ja 2008 maassa oli 31 radiokanavaa, joista viisi julkisia Viron radion kanavia. Vuonna 2007 julkiset Viron televisio ja Viron radio yhdistyivät Eesti Rahvusringhääling -yhtiöksi (ERR). ==Lehdistö== Virossa ilmestyy satoja sanoma- ja aikakauslehtiä. Suurimpia sanomalehtiä ovat päivälehdet Postimees (23,6 prosentin markkinaosuus vuonna 2007) ja Eesti Päevaleht (12,9 prosenttia) sekä iltapäivälehti Õhtuleht (23,6 prosenttia). Viikkolehdistä suurin levikki on Eesti Ekspressillä (14 prosenttia), joka jo ennen Viron itsenäistymistä, 1989 alkoi ilmestyä ensimmäisenä riippumattomana virolaisena lehtenä. Toiseksi suurin viikkolehti on Maaleht (11,6 prosenttia). Yksityisten televisio- ja radioyhtiöiden tapaan virolaiset lehdetkin ovat ulkomaisen pääoman kiinnostuksen kohde. Kanal 2:n omistava norjalainen Schibsted and Modern Times Group omistaa puolet Õhtuleht -lehdestä ja suurimman osan Postimeesistä. Ruotsalainen Bonnier Group omistaa maan suurimman talouslehden Äripäevin.Estonia, Äripäev Bonnier Business Press ==Uutistoimisto== Maassa toimii kaksi uutistoimistoa. Baltic News Service on vuonna 1990 perustettu yksityinen uutistoimisto, jonka omistaa suomalainen Alma Media. Baltic News Servicen toiminta kattaa Viron, Latvian ja Liettuan. Eesti Rahvusringhääling ylläpitää julkisen sektorin rahoittamaa ETV24-uutistoimistoa. == Lähteet == ‎
Alaniinirasemaasi

Alaniinirasemaasi on isomeraaseihin kuuluva entsyymi. Se katalysoi alaniinin L\- ja D-enantiomeerien isomeroimista toisikseen. Entsyymiä esiintyy useissa bakteereissa, mutta ei aitotumaisissa eliöissä. Alaniinirasemaasi on tärkeä entsyymi bakteereille, koska se muodostaa soluseinän peptidoglykaanikerroksen biosynteesiin tarvittavaa D-alaniinia. Alaniinirasemaasin EC-numero on EC 5.1.1.1. ==Rakenne ja ominaisuudet== Rakenteeltaan alaniinirasemaasi on kahdesta samanlaisesta alayksiköstä koostuva dimeeri. Yhden alayksikön molekyylimassa on noin 43 kDa. Useilla bakteereilla on alaniinirasemaasista kaksi isoentsyymiä, jotka muodostavat D-alaniinia L-alaniinista ja toisaalta muuttavat ylimääräisen D-alaniinin takaisin L-alaniiniksi. Entsyymi vaatii toimiakseen koentsyymikseen pyridoksaalifosfaatin. Entsyymin inhibiittoreita ovat esimerkiksi sykloseriini ja alaniinin halogenoidut johdannaiset. Alaniinirasemaasin katalysoiman reaktion kannalta keskeisiä aktiivisen keskuksen aminohappoja ovat lysiini- ja tyrosiiniaminohapot. Lysiini on sitoutunut pyridoksaalifosfaattiin muodostaen sen kanssa imiinin eli niin kutsutun Schiffin emäksen. Alaniini sitoutuu entsyymiin ja muodostaa pyridoksaalifosfaatin kanssa uuden imiinin. Seuraavaan vaiheeseen on esitetty kaksi vaihtoehtoista mekanismia. Niistä ensimmäisessä tyrosiiniaminohappo ottaa vastaan protonin alaniinin karboksyyliryhmään nähden α-asemasta, jolloin muodostuu kinonoidivälivaihe. Entsyymin lysiiniaminohappo luovuttaa tälle kinonoidivälivaiheella protonin ja muodostuu alaniinin raseeminen seos. Toisessa vaihtoehdossa tyrosiini poistaa protonin ja muodostuu kinonoidin sijaan karbanioni, jolle lysiini luovuttaa protonin. :450px ==Lähteet== Luokka:Isomeraasit
Luonnonvarainneuvosto

Luonnonvarainneuvosto on Suomen maa- ja metsätalousministeriön yhteydessä toimiva neuvoa-antava parlamentaarinen elin. Siinä on 17 jäsentä, jotka nimitetään uudelleen jokaiselle eduskuntakaudelle eli neljän vuoden välein puolueiden eduskunnan voimasuhteiden mukaisesti. Neuvosto kokoontuu kuukausittain. Se kuulee asiantuntijoita, antaa lausuntoja ja tekee aloitteita. Neuvoston käsittelemät asiat valmistellaan viidessä jaostossa, jotka ovat yleisjaosto, maatalous- ja maaseutujaosto, metsäjaosto, vesijaosto ja kansainvälisen yhteistyön jaosto. == Lähteet == == Aiheesta muualla == * Luokka:Luonnonvarat Luokka:Maaseutupolitiikka Luokka:Suomen hallinto
Suippuvita

Suippuvita (Potamogeton acutifolius) on vitakasvien (Potamogetonaceae) heimoon, vitojen (Potamogeton) sukuun kuuluva kasvilaji. Se on monivuotinen, ruohovartinen vesikasvi, joka kasvaa kokonaan upoksissa vedenpinnan alapuolella. Suippuvita on tunnistettavissa monisuonisten ja teräväkärkisten lehtiensä perusteella. Muista vitalajeista suippuvita muistuttaa eniten litteävitaa (Potamogeton compressus), mutta lajit ovat erotettavissa toisistaan varren ja lehtien ulkonäön sekä kukintoperän pituuden perusteella. Suippuvidan varret kasvavat noin metrin pituisiksi ja ovat pinnoiltaan siipipalteettomia. Suippuvidalla ei ole erillisiä kelluslehtiä, vaan kaikki lehdet ovat vedenalaisia uposlehtiä. Lehdet ovat enintään 20 cm pitkiä, 0,5 cm leveitä, tasapintaisia ja teräväkärkisiä. Lehdissä on kolme pääsuonta sekä useita pienempiä suonia. Suippuvidalla ei ole lehtituppia, mutta sillä on noin 2 cm pitkät kielekekorvakkeet, jotka kuitenkin tippuvat aikaisin pois. Suippuvidan kukinto on lyhyt ja harvakukkainen tähkä, jonka kukintolapakko on ainakin noin 1 cm pituinen. Hedelmät ovat köliselkäisiä ja lyhytotaisia. Suippuvita kasvaa runsasravinteisissa järvissä ja lammissa. Suippuvitaa tavataan Euroopassa Ranskasta aina Unkariin ja Balkanille asti sekä paikoitellen muuallakin. Suippuvitaa ei tavata Suomessa. Ruotsissa lajia tavataan maan eteläosissa, mutta se on nykyisin harvinaistunut selvästi ja kadonnut monilta vanhoilta kasvupaikoiltaan. Ruotsissa suippuvita on rauhoitettu. Suippuvidan tieteellisen nimen lajinimi (acutifolius) tulee latinan kielen sanoista acutus (suom. piikki) ja folium (suom. lehti) viitaten lajin teräväkärkisiin lehtiin. == Lähteet == Luokka:Vidat
Itämeren parlamentaarikkokonferenssi

Itämeren parlamentaarikkokonferenssi (, BSPC) on 11 Itämeren ympäristön valtioiden parlamentin, 11 alueellisen lainsäädäntöelimen sekä 5 parlamenttienvälisen järjestön yhteistyöelin. Itämeren parlamentaarikkokonferenssi toimii yhteistyössä hallitustenvälisen elimen Itämeren valtioiden neuvoston (Council of Baltic Sea States, CBSS) kanssa. Itämeren parlamentaarikkokonferenssi on perustettu vuonna 1991. Konferenssin ensimmäinen kokous järjestettiin Kalevi Sorsan aloitteesta Helsingissä. Konferenssin sihteeristö sijaitsee Mecklenburg-Etu-Pommerin osavaltion parlamentissa Schwerinissä. Itämeren parlamentaarikkokonferenssin puheenjohtajuus kiertää ja päättyy vuosittain järjestettävässä Itämeri- konferenssissa, joka on konferenssin korkein päättävä elin. Itämeri- konferenssi laatii alueen hallituksille elimen loppuasiakirjan, Itämeren parlamentaarikkokonferenssin päätöslauselman. Itämeren parlamentaarikkokonferenssin jäsenet ovat: * 11 valtion parlamenttia: Islanti, Latvia, Liettua, Norja, Puola, Ruotsi, Saksa, Suomi, Tanska, Venäjä ja Viro. * 11 alueellista lainsäädäntöelintä: Ahvenanmaa, Bremen, Färsaaret, Grönlanti, Hampuri, Kaliningradin alue, Karjalan tasavalta, Leningradin alue, Mecklenburg-Etu-Pommeri, Pietari ja Schleswig-Holstein. * 5 parlamenttienvälistä yhteistyöjärjestöä: Baltian maiden yleiskokous, Euroopan neuvoston parlamentaarinen yleiskokous, Euroopan parlamentti, Euroopan turvallisuus- ja yhteistyöjärjestön parlamentaarinen yleiskokous ja Pohjoismaiden neuvosto. Konferenssin Suomen valtuuskuntaan kuuluu viisi jäsentä ja heidän varajäsenensä. Valtuuskunnan jäsenet osallistuvat pysyvän komitean sekä työryhmän kokouksiin, minkä lisäksi heillä on usein erilaisia raportointivastuita. Valtuuskunta pitää myös säännöllisesti omia kokouksiaan. == Lähteet == == Aiheesta muualla == * Luokka:Baltian maat Luokka:Itämeri Luokka:Kansainväliset diplomaattiset järjestöt Luokka:Pohjoismaiden politiikka
Kutukari

Kutukari on saari läntisessä Espoossa runsaat kaksi kilometriä Suomenojan venesatamasta kaakkoon. Virallisessa kaupunginosajaossa saari kuuluu Suvisaaristoon.Kutukari Espoon opaskartalla Kutukari sijaitsee Suvisaariston pääsaarien itäpuolella Svartholmenin ja Stora Hallonkobbenin välissä. Kutukarin pinta-ala on 0,6 hehtaaria ja itä–länsisuuntainen pituus noin 130 metriä. Rannat ovat kivikkoiset. Saaren luoteiskulmalla on noin 40 metrin pituinen kallioluoto. == Lähteet == == Aiheesta muualla == *Tiedostopalvelu.maanmittauslaitos.fi *Kutukari, Uusimaa, Suomi — Sunrise, Sunset and Daylength *Foreca: Sää Kutukari, Espoo *MML Paikannimet linkitettynä tietona: Kutukari Saari Luokka:Espoon saaret Luokka:Suvisaaristo
Dorinel Munteanu

Dorinel Ionel Munteanu (s. 25. kesäkuuta 1968 Grădinari, Caraș-Severin) on romanialainen jalkapalloilija, joka pelasi keskikenttäpelaajana. Hän pelasi Romanian maajoukkueessa 134 ottelua ja teki niissä 16 maalia vuosina 1991–2007. Hän on vielä vuonna 2019 eniten maaotteluja pelannut romanialainen. Pelaajauransa jälkeen hän on toiminut valmentajana. Munteanu edusti ammattilaisuransa alkuvuosina kotimaassaan Metalul Bocșaa, CSM Reșițaa, Olt Scorniceștia, Inter Sibiuta ja kaksi kautta Dinamo Bukarestia, jonka riveissä hän voitti Romanian-mestaruuden vuonna 1992. Hän siirtyi belgialaisseura Cercle Bruggeen vuonna 1993 ja pelasi siellä kaksi kautta. Seuraavat vuodet hän pelasi Saksassa, neljä kautta Kölnissä ja vähän yli neljä kautta Wolfsburgissa, josta hän palasi kesken kauden 2003–2004 kotimaahansa. Hän pelasi Bundesliigassa 198 ottelua ja teki niissä 22 maalia. Viimeisen Kölnin- kautensa hän pelasi 2. Bundesliigassa. Jalkapallolehti Kicker arvioi hänet kesällä 2000 Bundesliigan kolmanneksi parhaaksi keskikenttäpelaajaksi. Munteanu pelasi Romanian maajoukkueessa ensimmäisen maaottelunsa toukokuussa 1991. Hän pelasi neljissä arvokisoissa joukkueensa kaikissa otteluissa: Hän teki EM-kilpailuissa 2000 joukkueensa toisen maalin Englantia vastaan alkulohko-ottelussa, jonka Romania voitti 3–2. Ensimmäisen päävalmentajapestinsä Munteanu sai CFR Cluj'n joukkueeseen kesällä 2005. Hän on valmentanut yli kymmentä joukkuetta, muun muassa venäläisseuroja Mordovija Saransk ja Kuban Krasnodar. Pisimpään hän on valmentanut kotimaansa Oțelul Galația vuosina 2009–2012. == Lähteet == Luokka:Romanialaiset jalkapalloilijat Luokka:Romanialaiset jalkapallovalmentajat Luokka:Vuonna 1968 syntyneet Luokka:Elävät henkilöt
Sami Koski (kirjailija)

Sami Koski (s. 1972) on suomalainen tietokirjailija. Vuonna 2005 Kosken, Mika Rissasen ja Juha Tahvanaisen kirjoittama Antiikin Urheilu voitti Tieto- Finlandia- palkinnon. == Bibliografia == === Tietokirjat === * Antiikin Urheilu (2004) * Hävityksen historiaa: Eurooppalaisen vandalismin vuosisadat (2007) ==Lähteet== Luokka:Vuonna 1972 syntyneet Luokka:Elävät henkilöt Luokka:Suomalaiset tietokirjailijat
Elvis & Onerva

Elvis & Onerva on vuonna 2019 ensi-iltansa saanut suomalainen romanttinen draamaelokuva, jonka on käsikirjoittanut ja ohjannut Mikael Syrjälä. Elokuvan nimirooleissa esiintyvät Johannes Brotherus ja Mimosa Willamo. Muita päärooleja näyttelevät Saana Koivisto, Ella Lymi, David Sandqvist, Joel Hirvonen, Minna Haapkylä, Tommi Korpela, Carl-Kristian Rundman, Jessica Grabowsky ja Hannu-Pekka Björkman. Elokuvassa teini-ikäinen Elvis (Brotherus) ihastuu luokalleen juuri tulleeseen tyttöön Onervaan (Willamo). Elvis & Onerva sai ensi-iltansa Espoo Ciné -elokuvajuhlilla 11. toukokuuta 2019. Teatteriensi-illan se sai 7. kesäkuuta 2019. == Näyttelijät == == Lähteet == == Aiheesta muualla == * Luokka:Vuoden 2019 suomalaiset elokuvat Luokka:Suomalaiset nuortenelokuvat Luokka:Suomalaiset romanttiset draamaelokuvat
London Metal Exchange

London Metal Exchange (LME) eli Lontoon metallipörssi on maailman laajin rautaa sisältämättömien metallien markkinapaikka maailmassa. Myös useilla teräksen laaduilla käydään kauppaa, mutta se ei ole yhtä laajamittaista kuin ei-rautametallien välitys. Pörssissä käydään kauppaa futuureilla ja muilla johdannaisilla. LME:n välittämien raaka-ainesopimusten hinnat hyväksytään yleisesti ja maailmanlaajuisesti alumiinin, kuparin, sinkin ja tinan markkinahinnoiksi. LME perustettiin vuonna 1877. Ensimmäinen kiinalainen pörssin jäsen oli huhtikuussa 2012 liittynyt BOCI Global Commodities, joka on Bank of Chinan tytäryhtiö. Vuonna 2012 LME myytiin Hongkongin pörssille. ==Katso myös== *Lontoon pörssi ==Lähteet== == Aiheesta muualla == *Pörssin kotisivu Raaka-ainepörssi Luokka:Raaka-ainepörssit
Sodan ja rauhan keskus Muisti

Sodan ja rauhan keskus Muisti on Mikkelissä kesällä 2021 avattu humanistis- yhteiskuntatieteellinen tiedekeskus. Toiminta on organisoitu osakeyhtiömuotoisesti. Muisti johdattaa kävijät sodan ilmiöön ja kulttuuriperintöön. Yhdessä samassa rakennuksessa toimivan Päämajamuseon kanssa Muisti muodostaa sotahistoriallisen museokokonaisuuden, joka kertoo sodasta edistääkseen rauhaa. Muistin toiminnan keskiössä ovat sotaa ilmiönä käsittelevät, uusinta tieto- ja viestintäteknologiaa hyödyntävät näyttelyt ja verkkopalvelut. Muistin näyttelyt kertovat historiasta, mutta kysymyksenasettelu, esittämisen tavat ja painopisteet nousevat nykypäivän tarpeista ja vastaavat kulloinkin ajankohtaisiin kansainvälistä politiikkaa, sotaa ja ihmisten kokemuksia koskeviin kysymyksiin. Muisti tarjoaa vertailu- ja samaistumiskohteita historiasta. == Näyttelyt == Muistin ensimmäinen näyttelykokonaisuus Poikkeustila käsittelee toista maailmansotaa. Poikkeustila sisältää yhteensä kahdeksan näyttelykohdetta, joiden näyttelykierto on mukautettu Päämajamuseon näyttelyn kanssa. Sodan ja rauhan keskus Muistin näyttely sisältää yli tuhat neliömetriä näyttelytilaa ja yli 600 historiallista kuvaa. Muistin näyttelytyötä ohjaa tieteellinen neuvottelukunta, jossa on jäseninä historioitsijoita sekä kulttuurintutkimuksen, historian didaktiikan ja tiedekeskuspedagogiikan asiantuntijoita. Neuvottelukunta varmistaa jatkuvan yhteyden säilymisen tutkijoihin, ajankohtaiseen tutkimustietoon ja tutkimusta tekeviin instituutioihin. Näyttelyjen taustalla on tietosisältöjen lisäksi Muistin oma oppimissuunnitelma, joka pohjaa kansallisiin opetussuunnitelmiin. Muisti pyrkii mahdollistamaan erilaisten historia- ja yhteiskuntatieteisiin kuuluvien taitojen oppimisen: historiallisen empatian ja eettisen ajattelun kehittymisen, syy- ja seuraussuhteiden ja laajojen kokonaisuuksien hahmottamisen, lähdekriittisyyden ja omien tulkintojen tekemisen sekä uteliaisuuden heräämisen ja elinikäisen oppimisen mallien omaksumisen. == Tunnustuksia == Mikkelin Nuorkauppakamari myönsi Vuoden mikkeliläinen -tunnustuksen (2021) Sodan ja rauhan keskus Muistille. Tunnustuksen vastaanotti Muistin toimitusjohtaja Olli-Pekka Leskinen. Sodan ja rauhan keskus Muistin ja Päämajamuseon muodostama museokokonaisuus eteni finaaliin eli neljän kärkimuseon joukkoon Vuoden museo -kilpailussa (2022). Mikkelin Seudun Matkailupalvelu ry myönsi vuosikokouksessaan 1. kesäkuuta 2022 Vuoden matkailuteko 2021 -palkinnon Sodan ja rauhan keskus Muistille. Palkinto myönnetään ansiokkaasti tehdystä työstä Mikkelin seudun vetovoimaisuuden ja matkailuelinkeinon hyväksi. ==Lähteet== ==Aiheesta muualla== *Sodan ja rauhan keskus Muistin verkkosivu Luokka:Suomen tiedekeskukset Luokka:Mikkelin rakennukset ja rakennelmat Luokka:Mikkelin nähtävyydet
Ailton Canela

Ailton Cesar Junior Alves da Silva (18. marraskuuta 1994 Matão, Brasilia – 28. marraskuuta 2016 La Unión, Kolumbia) oli brasilialainen jalkapalloilija. Hänet tunnettiin nimellä Ailton Canela ja Canela. Hänen seuransa oli Chapecoense. Canela kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1994 syntyneet Luokka:Vuonna 2016 kuolleet
Dener Assunção Braz

Dener Assunção Braz (28. kesäkuuta 1991 Bagé, Brasilia – 28. marraskuuta 2016 Kolumbia) oli brasilialainen jalkapalloilija. Hänet tunnettiin nimellä Dener. Hänen viimeisin seuransa oli Chapecoense. Dener kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. == Lähteet == Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1991 syntyneet Luokka:Vuonna 2016 kuolleet
Sérgio Manoel Barbosa Santos

Sérgio Manoel Barbosa Santos (8. syyskuuta 1989 Xique-Xique, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Sérgio Manoel. Hänen seuransa oli Chapecoense. Sérgio Manoel menehtyi lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1989 syntyneet Luokka:Vuonna 2016 kuolleet
Matheus Biteco

Matheus Bitencourt da Silva (28. kesäkuuta 1995 Porto Alegre, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Matheus Biteco. Hänen seuransa oli Chapecoense. Matheus Biteco kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1995 syntyneet Luokka:Vuonna 2016 kuolleet
Norjan metsämuseo

Norjan metsämuseo () on Elverumissa Hedmarkin läänissä Kaakkois-Norjassa sijaitseva metsä- ja metsästysmuseo, jonka näyttelyt kattavat laajasti metsäkulttuurin, metsänkäytön, metsästyksen ja kalastuksen eri osa-alueet. Museossa käy vuosittain noin 100 000 vierailijaa, ja se on kävijämäärällä mitattuna yksi Norjan suosituimmista museoista. Vuosittain elokuussa järjestettävät pohjoismaiset metsästys- ja kalastusmessuthttps://skogmus.no/en/-hunting-and-fishing-days on suosittu eränkävijöiden tapahtumaviikonloppu, jossa käy yli 30 000 messuvierasta. Metsämuseon yhteydessä toimii museokauppahttps://nettbutikk.skogmus.no/ ja Elverumin alueen turistineuvontahttps://skogmus.no/turistinformasjon-i- elverum/besok-oss . == Ulkoilmamuseo == Metsämuseo sijaitsee Glommajoen varrella. Museorakennuksen läheisyydessä on lasten leikkialueita, luontopolku ja metsäpalotorni. Metsämuseoon kuuluvaan Papinsaaren (Prestøya) ulkoilmamuseoon on kerätty suuri kokoelma metsätyömiesten käytössä olleita taukotupia ja majoitusrakennuksia. Papinsaaressa on myös lasten oma kalastuslampi. Glommajokeen on mahdollista hankkia kalastuslupia ja kalastaa museoalueella. Papinsaareen pääsee siltaa pitkin ja Papinsaaresta edelleen riippusiltaa pitkin Glomdalin kotiseutu- ja vähemmistökulttuurimuseoon (Glomdalsmuseet). == Näyttelyt ja akvaario == Metsämuseossa on sekä pysyviä että vaihtuvia näyttelyitä. Museon taidegalleriassa on vuosittain 3-4 vaihtuvaa näyttelyä. Pysyvät näyttelyt: * Upea puu -näyttelyssa esitellään puun kehityskaari nykyajan puuksi ja tutustutaan jännittävin ja konkreettisin keinoin fotosynteesiin. Fotosynteesiä esitellään 9 metriä pitkän näyttelyseinän avulla ja näyttelyn keskellä olevan, 7,5 metriä korkean, keinopuun avulla. * Ihmisten polut monipuolisessa luonnossa -näyttely kertoo kuinka ihminen kokee luonnon. Näyttelyssa tutustutaan metsästyksen ja kalastuksen merkitykseen Norjassa ennen ja nyt, sekä eläinten erilaisiin elintapoihin. * Metsän aika -näyttely esittelee metsänkäyttöä ja sen koneellistumista 1900-luvulla. * Akvaariotalo on yksi Norjan suurimmasta makean veden akvaarioista. Akvaariotalossa elää noin 40 eri kalalajia kymmenessä erilaisessa vesiluontoympäristössä, aina vuoristojen ravinneköyhästa elinympäristöstä ravinteikkaiseen jokisuun elinympäristöön. Kaikkia esiteltyjä vesiluontoympäristöjä on Glommajoen vesistössä. ==Lähteet== metsämuseo Luokka:Elverum
Mateus Caramelo

Mateus Lucena dos Santos (30. elokuuta 1994 Clementina, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Caramelo. Hänen seuransa oli São Paulo FC, mutta hän pelasi lainalla Chapecoensessa. Caramelo menehtyi lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1994 syntyneet Luokka:Vuonna 2016 kuolleet
Mokoš

Mokoš (myös Mokos, Mokosa, Mokosh tai Mokus) on slaavilainen elämänvoiman ja hedelmällisyyden jumalatar. Mokoš on ainut jumalatar, joka mainitaan vanhassa Kievin pantheonissa vuodelta 980, ja Mokoš on säilynyt itäslaavilaisessa kansanperinteessä nimellä Mokoša. Mokoš mainitaan myös Nestorin kronikassa. Jumalatar oli synnyttävien naisten suojelija, ja hänen tehtävänsä siirtyivät kristinuskon tulon jälkeen Neitsyt Marialle.Lurker 1987, s. 128 Hänet kuvataan pitkäksi naiseksi, jolla on suuri pää ja pitkät kädet. Hän kehrää pellavaa ja villaa öisin ja keritsee lampaita. Hänen nimensä yhdistetään kehruuseen ja palmikointiin, ja toisaalta myös kosteuteen. Tämä saattaa viitata jumalattaren varhaisiin eurooppalaisiin juuriin suurena kohtalon jumalattarena, elämänlangan kehrääjänä ja elämän veden antajana. == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Slaavilaiset jumalat
Ananias Eloi Castro Monteiro

Ananias Eloi Castro Monteiro (20. tammikuuta 1989 São Luís, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Ananias. Hänen seuransa oli Chapecoense. Ananias kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1989 syntyneet Luokka:Vuonna 2016 kuolleet
Victorino Chermont

Victorino Chermont (24. huhtikuuta 1973 Rio de Janeiro, Brasilia – 28. marraskuuta 2016 La Uníon, Kolumbia) oli brasilialainen urheilutoimittaja. Chermont kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset henkilöt Luokka:Urheilutoimittajat Luokka:Lento-onnettomuudessa kuolleet Luokka:Vuonna 1973 syntyneet Luokka:Vuonna 2016 kuolleet
Tikki (kirurgia)

thumb|Pinsetit ja tikkauslankaa. Tikki tarkoittaa haavan sulkevaa ommelta. Tikin tarkoitus on mahdollistaa haavan paraneminen per primam intentionem eli suoraan. Auki jätetty haava paranee per secundam intentionem eli pohjalta arpikudosta muodostamalla tai ei parane. == Tikkausvälineet == Tikkausvälineitä ovat kaareva neula, punottu tai punomaton lanka, pinsetit ja pesu- sekä desinfiointivälineet. Lisäksi tarvitaan puudutusvälineet. === Lanka === Langan tyyppejä ovat sulamaton ja resorboituva lanka. Langat voidaan jakaa myös punottuihin ja monofilamenttilankoihin. Historiallisesti lankojen paksuudet merkittiin 0:sta eteenpäin yhden numeron välein. Kirurgian kehittyessä siirryttiin kuitenkin yhä pienempiin lankoihin, joita alettiin kutsua esimerkiksi "kahden nollan langaksi" eli lyhyesti 2-0. Edelleen seuraavaksi pienempi lanka merkitään 3-0. Seuraavassa taulukossa on jaoteltu eri langanpaksuuksien yleisiä käyttökohteita. Langan paksuus Ommeltava ihoalue 10-0...8-0 Mikrokirurgia 6-0 Kasvot 5-0 Kaula, käsi 4-0 Peruslanka; vartalo, raajat 3-0 Päänahka, jalkapohja 0, 1, ... Vatsakalvo, lihas, faskia Luokka:Ensihoito Luokka:Kirurgia Luokka:Lääketieteelliset instrumentit
Paulo Julio Clement

Paulo Julio "PJ" Moraes Clement (21. joulukuuta 1964 Rio de Janeiro, Brasilia – 28. marraskuuta 2016 La Uníon, Kolumbia) oli brasilialainen urheiluselostaja ja -toimittaja. Clement kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset henkilöt Luokka:Urheiluselostajat Luokka:Urheilutoimittajat Luokka:Lento- onnettomuudessa kuolleet Luokka:Vuonna 1964 syntyneet Luokka:Vuonna 2016 kuolleet
José Gildeixon Clemente de Paiva

José Gildeixon Clemente de Paiva (3. syyskuuta 1987 Nova Cruz, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Gil. Hänen seuransa oli Chapecoense. Gil kuoli lento- onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1987 syntyneet Luokka:Vuonna 2016 kuolleet
Guilherme Gimenez de Souza

Guilherme Gimenez de Souza (18. kesäkuuta 1995 Ribeirão Preto, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Gimenez. Hänen seuransa oli Chapecoense. Gimenez menehtyi lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1995 syntyneet Luokka:Vuonna 2016 kuolleet
Lucas Gomes da Silva

Lucas Gomes da Silva (29. toukokuuta 1990 Bragança, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Lucas Gomes. Hänen seuransa oli Chapecoense. Lucas Gomes kuoli lento- onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1990 syntyneet Luokka:Vuonna 2016 kuolleet
Sally Kellerman

Sally Clare Kellerman (2. heinäkuuta 1937 Long Beach, Kalifornia – 24. helmikuuta 2022 Woodland Hills, Los Angeles, Kalifornia Sally Kellerman, Oscar-Nominated ‘MASH’ Actress, Is Dead at 84) oli yhdysvaltalainen näyttelijä, laulaja ja elokuvatuottaja. Kellerman muistetaan parhaiten roolistaan elokuvassa M.A.S.H. – armeijan liikkuva kenttäsairaala, jossa hän näytteli majuri Margaret ”Hot Lips” O’Houlihania. Kellerman sai roolisuorituksestaan ehdokkuuden vuoden 1970 parhaan naissivuosan Oscar- ja Golden Globe -palkintojen saajaksi. Kellerman on näytellyt myös muun muassa elokuvissa The Player – Pelimies (1992) ja Sellaista on elämä (1986). Hänellä on ollut roolit televisiosarjoissa Äärirajoilla (1963), Star Trek (1966), Bonanza (1966, 1970) ja Tunteita ja tuoksuja (2014). == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1937 syntyneet Luokka:Vuonna 2022 kuolleet
Yetnebersh Nigussie

Yetnebersh Nigussie (s. 24. tammikuuta 1982 Ambrahan) on etiopialainen juristi ja ihmisoikeusaktivisti, joka työskentelee vammaisten oikeuksien hyväksi. Hänelle myönnettiin vuonna 2017 oikeudenmukaisuuspalkinto (Right Livelihood), joka jaettiin Tukholmassa 1. joulukuuta 2017. == Elämäkerta == Yetnebersh Nigussiellä on seitsemän sisarusta, hänen isänsä tuli pappisperheestä. Viiden vuoden iässä hän sairasti aivokalvontulehduksen. Maaseudulla ei ollut tarvittavaa hoitoa ja se johti tytön sokeuteen. Sokeuden johdosta Nigussie välttyi lapsiavioliitolta, mikä oli hyvin yleistä Amaricin pohjoisosassa asuville tytöille. Nigussien isoäiti järjesti tytölle paikan katoliseen sokeiden kouluun Shashemenessa. Vammaiset tytöt olivat alimmassa yhteiskuntaluokassa. Kahdentoista vuoden iässä Nigussie huomasi, että hän ei ollut samanlainen kuin muut lapset. Nigussie jatkoi opintoja Menelik II- oppilaitoksessa Addis Abebassa ja pääsi Addis Abeban yliopistoon, jossa hän suoritti oikeustieteellisen tutkinnon vuonna 2006. == YK: n yleissopimus == Nigussie on sitoutunut vammaisten oikeuksia koskevaan Yhdistyneiden Kansakuntien yleissopimukseen . == Palkinnot ja palkinnot == * AMANITARE- palkinto seksuaalista ja lisääntymisterveyttä edistäville lakimiehille, 2003, Johannesburg, Etelä-Afrikka. * Yksilöpalkinto erinomaisesta HIV/aidsin ehkäisy- ja torjuntatoiminnasta, jonka myönsivät Addis Abeban kaupunki yhteistyössä Addis Abeban HIV/aidsin ehkäisy- ja valvontatoimiston (HAPCO) kanssa. 7. lokakuuta 2005 Addis Abeba, Etiopia. * Paras HIV/AIDS-kansallinen aktivisti, yleislääkäriyhdistyksen pakinto, 2005, Addis Abeba, Etiopia. * World of Difference 100 -palkinto, jonka kansainvälinen naisjärjestö (TIAW) myönsi vuonna 2011. Ethiopia Investor website * Right Livelihood -palkinto, 2017. ” 2017 års Right Livelihood-pris” . ==Lähteet== Luokka:Etiopialaiset henkilöt Luokka:Etiopialaiset ihmisoikeusaktivistit Luokka:Vammaisten oikeuksien liikkeen edustajat Luokka:Right Livelihood -palkinnon saajat Luokka:Asianajajat Luokka:Vuonna 1982 syntyneet Luokka:Elävät henkilöt Luokka:Sivut, joissa on tarkistamattomia käännöksiä
Zimri-Lim

Zimri-Lim oli Syyrian Marin kuningas n. 1775–1761 eaa, hän oli Marin kuninkaan Yahdun-Limin poika. Assyrian Shamsi-Adad I oli valloittanut Marin hänen isänsä kuoltua, mutta Zimri-Lim onnistui pakenemaan ja hän oli maanpaossa Yamhadissa. Shamsi-Adad I:n kuoltua Zimri-Lim kukisti Marin assyrialaisen kuninkaan ja nousi valtaistuimelle. Zimri-Lim oli aluksi hyvissä väleissä Babylonian kuninkaan Hammurabin kanssa ja antoi omia joukkojaan tämän sotilaallisiin kampanjoihin. Historiallisesti merkittävin oli Larsan kuninkaan Rim-Sin I:n kukistaminen, koska sen ansiosta Larsan dynastian ajankohta on helpommin ajoitettavissa. Muutama vuosi Larsan kukistamisen jälkeen Hammurabi kuitenkin hyökkäsi Mariin ja valloitti sen. Zimrilim noudatti kanaanilaisia tapoja. Kun Mariin oli suunnitteilla uusia hallinnollisia rakennuksia, Zimrilim pyysi Daagonin, Ishtarin ja Adadin kulttipappien tutkia enteitä uhrieläinten maksoista ja muista sisälmyksistä. Sotaretkille ei lähdetty ennen kuin kanaanilaiset papit olivat ennustaneet esimerkiksi uhrilampaan nytkähtelyn perusteella, kannattaako sotaretki vai ei.Salonen, Armas. (1956). Itämaisia hallitsijoita ja kansanjohtajia, s. 50, 51. Porvoo: WSOY. Zimrilimin palatsien seinille maalattiin monivärisiä freskoja, mikä oli uutta rakennustaiteessa. Zimrilim keräsi Mariin valtaisan arkiston nuolenpääkirjoitustauluja. Paitsi sumerilaisia nuolenpääkirjoituksia, arkistossa on akkadin- ja heetinkielisiä nuolenpääkirjoitustekstejä.Salonen, Armas. (1956). Itämaisia hallitsijoita ja kansanjohtajia, s. 56, 57. Porvoo: WSOY. == Lähteet == Luokka:Sumerin kuninkaat
The Luciferian Crown

The Luciferian Crown on Archgoatin neljäs studioalbumi, joka julkaistiin 14. syyskuuta 2018. Se debytoi Suomen virallisen listan seitsemännellä sijalla, ja fyysisten albumien listan toisena. == Kappaleet == == Arvostelut == * Exclaim!: 7/10Exclaim! review Viitattu 3.5.2019. * Imperiumi: 8/10 * The Metal Observer: 7/10The Metal Observer review Viitattu 3.5.2019. == Lähteet == == Aiheesta muualla == * * Luokka:Vuoden 2018 albumit Luokka:Archgoatin albumit
Nicolaus Decius

Nicolaus Decius tai Nicolaus Tech (n. 1485 Hof, Oberfranken, Baijeri – n. 1546 Stettin) oli saksalainen munkki ja reformaation jälkeen evankelinen pappi Stettinissä. Decius oli saksalaisen reformaation alkuvaiheen merkittävimpiä virsirunoilijoita. Hän opiskeli Leipzigin yliopistossa. Vuonna 1523 hän kirjoittautui Wittenbergin yliopistoon nimellä Nicolaus Tecius de Curia, ja opintonsa päätettyään hän toimi opettajana Braunschweigissä ja rehtorina Hannoverin koulussa. Vuonna 1540 hänet mainitaan hovisaarnaajana Königsbergissä. Decius harrasti paitsi virsirunoutta, myös muita kirjallisia töitä ja sävellystä. Hän oli sekä saarnaaja että kanttori, ja virsirunoilijana hän esiintyi jo ennen Lutheria. Hän on kirjoittanut muutaman virren, joita lauletaan edelleen. Virsi ”Allein Gott in der Hör sei Ehr” on saksankielinen parafraasi, mukaelma latinankielisestä Gloria-hymnistä. Toinen hänen nimiinsä merkitty virsi on messun Agnus Dein mukaelma ”O Lamm Gottes, unschuldig”. Tätä virttä on Johann Sebastian Bach käyttänyt Matteus-passion alkukuoron cantus firmuksena. Molemmat tulivat nopeasti suosituiksi ja ne käännettiin muun muassa tanskaksi, ruotsiksi ja suomeksi. ”Allein Gott” ilmestyi ruotsiksi 1562 ja suomeksi Jacobus Finnon virsikirjaan 1583. Se on Suomen evankelis- luterilaisen kirkon virsikirjassa virsi 128, ”Ainoan Herran Jumalan”. Ruotsin kirkon virsikirjassa siitä on toinen käännös, virsi 18 ”Soi kiitosvirsi Herralle”. ”O lamm Gottes” ilmestyi ruotsinkielisenä 1536 Olaus Petrin kääntämänä ja suomeksi Mikael Agricolan 1549 kääntämänä. Suomessa siihen on myöhemmin lisätty kaksi säkeistöä. Suomen kirkon virsikirjassa se on virsi 65 "Oi Jumalan Karitsa", kolmisäkeistöisenä ja Ruotsin kirkon virsikirjassa virsi 143 yksisäkeistöisenä. Suomen kirkon virsikirjassa on myös kolmas Deciuksen virsi, virren 131, ”Oi Isä kaikkivaltias”, neljäs säkeistö, joka on liitetty Jacobus Finnon muotoilemaan Herran rukouksen parafraasiin. == Lähteet == Luokka:Vuonna 1485 syntyneet Luokka:Vuonna 1546 kuolleet Luokka:Saksalaiset papit Luokka:Saksalaiset virsirunoilijat
Mustan sydämen rovio

Mustan sydämen rovio on Marko Hietalan esikoisalbumi, joka julkaistiin 24. toukokuuta 2019. Se julkaistiin myöhemmin myös englanniksi käännettynä. Albumi nousi kolmanneksi Suomen virallisella listalla. Albumin vanhimmat kappaleet ovat yli 20 vuotta vanhoja. Osa sooloalbumin kappaleista ovat olleet joko liian henkilökohtaisia tai muuten epäsopivia Hietalan muiden yhtyeiden repertuaariin. == Kappaleet == == Arvostelut == * Imperiumi: 7½/10Hietala, Marko - Mustan Sydämen Rovio Viitattu 4.1.2023. * Inferno: Esiintyjä ja Tulkitsija – arviossa Marko Hietala Viitattu 4.1.2023. * Savon Sanomat: [https://www.savonsanomat.fi/paikalliset/2829032 Arvio: Marko Hietalan Mustan sydämen rovio on vain ja ainoastaan vaikuttava] Viitattu 4.1.2023. * Soundi: Levyarvio: Soololevyn aika on nyt! Marko Hietala teki väkevän ja levollisen oman albumin Viitattu 4.1.2023. == Lähteet == Luokka:Vuoden 2019 esikoisalbumit Luokka:Suomalaiset metallialbumit
Kehäkukkia

Kehäkukkia (The Effect of Gamma Rays on Man-in-the-Moon Marigolds) on Paul Newmanin tuottama ja ohjaama yhdysvaltalainen draamaelokuva vuodelta 1972. Arkisen realistinen tarina perustuu Paul Zindelin Pulitzer-palkittuun näytelmään, jonka pohjalta käsikirjoituksen laati Alvin Sargent. Elokuvan pääosia näyttelevät Paul Newmanin vaimo Joanne Woodward ja tytär Nell Newman, joka käytti lapsirooleissaan nimeä Nell Potts. Kolmatta pääosaa esittää Roberta Wallach, joka on puolestaan näyttelijä Eli Wallachin tytär. == Juoni == Alkoholisoitunut, suorapuheinen ja katkeroitunut Beatrice (Woodward) on jäänyt leskeksi, työskentelee puhelinmyyjänä ja asuu nuhruisessa talossaan kahden hyvin erilaisen tyttärensä kanssa. Vanhempi tytär Ruth (Wallach) kärsii epilepsiasta ja on ulospäin suuntautunut kuten äitinsä, nuorempi ja hiljaisempi Matilda (Potts) kasvattaa kehäkukkia koulun tiedekilpailuun ja huolehtii lemmikkikanistaan. Tarinan edetessä Beatricen mielenterveys järkkyy yhä pahemmin ja Matildasta tulee keskushenkilö, joka on huolestunut maapallon tulevaisuudesta. == Vastaanotto == Elokuva kilpaili Kultaisesta palmusta Cannesin elokuvajuhlilla, joilla Joanne Woodward palkittiin parhaasta naispääosasta. Hän oli roolistaan myös Golden Globe -ehdokkaana. Helsingin Sanomien Paula Talaskiven mielestä tarina kuulostaa kovin arkiselta ja sen äitihahmo on aika kauhistuttava, mutta Newmanin ohjaus ja Woodwardin näyttelijäntyö kannattelevat elokuvaa. Saman lehden Mikael Fränti kirjoitti elokuvan tv-esityksen alla 1986 sen olevan vakuuttava näyttö avioparin Newman–Woodward yhteistyöstä. Hän kehui näyttelijätyötä ja piti ohjaustyötä tarkkana. ”Paul Newman kantaa rehellisesti huolta kuvaamistaan ihmisistä, joten hänen humanismiinsa uskoo vahvasti.” == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Vuoden 1972 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat Luokka:Paul Newmanin ohjaamat elokuvat Luokka:Elokuvat terveydenhoidosta
Hell or High Water (Matthau Mikojanin albumi)

Hell or High Water on Matthau Mikojanin kolmas studioalbumi, joka julkaistiin 23. maaliskuuta 2011. Se debytoi Suomen virallisen listan sijalla 48. == Vastaanotto == Desibeli.net Soundi Albumi sai hyvän vastaanoton. Desibelin Mika Roth antoi albumille neljä tähteä viidestä, ja sanoi yhtyeen muodostaneen vahvan ja tunnistettavan ominaissoundin. Soundin Eero Kettunen antoi albumille kolme tähteä, ja piti erityisesti paria boogierock-kappaletta sekä nimikkobiisiä mukavasti rullaavina yksilöinä. == Kappaleet == == Lähteet == == Aiheesta muualla == * Hell or High Water discogs.com -sivustolla Luokka:Vuoden 2011 albumit Luokka:Matthau Mikojanin albumit
Minä halusin olla niin kuin Beethoven

Minä halusin olla niin kuin Beethoven on Ismo Alangon seitsemäs studioalbumi. Se julkaistiin 17. toukokuuta 2019. Albumin teemana on ihmisenä maailmassa olemisen omituisuus ja hämmentävyys. Alanko on soittanut albumin kitara- ja basso-osuudet, Apocalyptican Mikko Sirén rummut. Artturi Taira on soittanut syntetisaattoreita, ohjelmoinut ja laulanut taustoja. Albumin ovat tuottaneet Riku Mattila ja Artturi Taira. == Kappaleet == == Arvostelut == * Desibeli.net: Ismo Alanko: Minä halusin olla niin kuin Beethoven Viitattu 31.10.2022. * Helsingin Sanomat: Ismo Alanko tekee synteesiä soolotuotannostaan suoraviivaisella rocklevyllä Viitattu 31.10.2022. * Rumba: 7.6/10(Kansallis-)myytinmurtaja – arviossa Ismo Alanko Viitattu 31.10.2022. * Soundi: Levyarvio: Onnellisen maan masentuneet asukkaat – Ismo Alanko kysyy uutuudellaan vaikeita kysymyksiä Viitattu 31.10.2022. == Lähteet == Luokka:Vuoden 2019 albumit Luokka:Ismo Alangon albumit Luokka:Riku Mattilan tuottamat albumit
Josimar

Josimar Rosado da Silva Tavares (18. elokuuta 1986 Pelotas, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Josimar. Hänen seuransa oli Chapecoense. Josimar menehtyi lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1986 syntyneet Luokka:Vuonna 2016 kuolleet
Nurmijärven linja-autoasema

Nurmijärven linja-autoasema on linja-autoasema Nurmijärven kirkonkylässä (Mahlamäentie 1). Linja-autoasemalta lähtee paikallis- ja kaukoliikennettä. ==Lähtölaiturit== Lähde: korsisaari.fi/joukkoliikenne/ohjeita matkustajalle Laituri Linjat, suunnat Laituri 1 463, 464, 465 (Helsinkiin) Laituri 2 Laidunkaaren suunta Laituri 3 456A, 457A, 463, 464, 465 (Rajamäkeen) Laituri 4 456 (Klaukkalaan) Laituri 5 Raala-Nukari, Nummenpää Laituri 6 Tilausajot Laituri 7 961 (Hyrylä, Korso, Palojoki) ==Lähteet== Luokka:Suomen linja- autoasemat
Caio Júnior

Luiz Carlos Saroli (8. maaliskuuta 1965 Cascavel, Brasilia – 28. marraskuuta 2016 La Uníon, Kolumbia) oli brasilialainen jalkapalloilija ja jalkapallovalmentaja. Hänet tunnettiin nimillä Caio Júnior ja Caio Jr. Viimeinen seura, jonka managerina hän toimi, oli Chapecoense. Caio Júnior kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Brasilialaiset jalkapallovalmentajat Luokka:Vuonna 1965 syntyneet Luokka:Vuonna 2016 kuolleet Luokka:Lento-onnettomuudessa kuolleet
Valo (Mustan kuun lapsien albumi)

Valo on Mustan kuun lapsien kuudes studioalbumi, joka julkaistiin 8. maaliskuuta 2019. Se debytoi Suomen virallisen listan sijalla 43, sekä fyysisten albumien listan sijalla 7. Kappaleesta ”Kohti valoa” kuvattiin musiikkivideo. == Vastaanotto == Inferno Kaaoszine 9.5/10 Yhtyeen faniksi tunnustautunut Kaaoszinen Taru Ruusu saaneen, mitä oli yhtyeeltä tilannut. Karvan alle täydet pisteet antanut arvioija sanoi albumin tuoneen jokaisella kuuntelukerralla uusia aspekteja, joista esimerkkinä kappale ”Nostalgia” antaa kuuluvuutta eri instrumenteille. == Kappaleet == == Lähteet == == Aiheesta muualla == * * Luokka:Vuoden 2019 albumit Luokka:Mustan kuun lapsien albumit
Kempes

Everton Kempes dos Santos Gonçalves (3. elokuuta 1982 Carpina, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Kempes. Hänen seuransa oli Chapecoense. Kempes kuoli lento- onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1982 syntyneet Luokka:Vuonna 2016 kuolleet
Filipe Machado

Filipe José Machado (13. maaliskuuta 1984 Gravataí, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänen seuransa oli Chapecoense. Machado menehtyi lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1984 syntyneet Luokka:Vuonna 2016 kuolleet
Arthur Maia

Arthur Brasiliano Maia (13. lokakuuta 1992 Maceió, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänen seuransa oli Vitória, mutta hän pelasi lainalla Chapecoensessa. Maia kuoli lento- onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1992 syntyneet Luokka:Vuonna 2016 kuolleet
Marcelo Augusto Mathias da Silva

Marcelo Augusto Mathias da Silva (26. elokuuta 1991 Juiz de Fora, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Marcelo. Hänen seuransa oli Chapecoense. Marcelo menehtyi lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1991 syntyneet Luokka:Vuonna 2016 kuolleet
Delfim Peixoto

Delfim de Pádua Peixoto Filho (3. tammikuuta 1941 Itajaí, Santa Catarina, Brasilia – 28. marraskuuta 2016 La Uníon, Kolumbia) oli brasilialainen poliitikko, jalkapallojohtaja, Brasilian jalkapalloliiton varapresidentti, Federação Catarinense de Futebolin presidentti ja kongressin jäsen. Peixoto oli koulutukseltaan lakimies. Peixoto menehtyi lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset poliitikot Luokka:Urheiluvaikuttajat Luokka:Juristit Luokka:Lento-onnettomuudessa kuolleet Luokka:Vuonna 1941 syntyneet Luokka:Vuonna 2016 kuolleet
Mário Sérgio Pontes de Paiva

Mário Sérgio Pontes de Paiva (7. syyskuuta 1950 Rio de Janeiro, Brasilia – 28. marraskuuta 2016 La Uníon, Kolumbia) oli brasilialainen jalkapalloilija, -valmentaja ja urheiluselostaja. Hänet tunnettiin nimellä Mário Sérgio. Mário Sérgio kuoli lento-onnettomuudessa, jossa sai surmansa useita jalkapalloilijoita ja muita merkittäviä henkilöitä. Luokka:Brasilialaiset jalkapalloilijat Luokka:Brasilialaiset jalkapallovalmentajat Luokka:Urheiluselostajat Luokka:Vuonna 1950 syntyneet Luokka:Vuonna 2016 kuolleet Luokka:Lento-onnettomuudessa kuolleet